Constat quia hujus vitæ miseria cotidie ad ima labatur. Studendum igitur est unicuique, quandiu in hoc vivit corpore, per helemosinarum incrementa animæ suæ salutem expetere. Quapropter ego Jozaldus, una cum uxore mea Æva, donamus Sancto Petro et Paulo, et Cluniensi monasterio sub eorum nominibus consecrato, aliquid ex nostris hereditatibus, scilicet quendam campum arabilem in villa Bierias situm, in episcopatu Matisconensi etiam constitutum. Hæ sunt autem ejusdem campi terminationes: terminatur ex una parte terra Gislardi, ex alia terra Arlebardi, ex tercia et quarta terra Franconis. S. Josaldi, qui fieri et firmare rogaverunt, necnon Æve, uxoris ejus. S. Vuandaldrodi. S. Stephani. S. Ingelburgis femine.